## Odluka o koncesiji pomorskog dobra u svrhu gospodarskog korištenja luke posebne namjene - industrijske luke Podrola - Rakalj

### NN 86/2005 (15.7.2005.), Odluka o koncesiji pomorskog dobra u svrhu gospodarskog korištenja luke posebne namjene - industrijske luke Podrola - Rakalj

# VLADA REPUBLIKE HRVATSKE

**1692**

Na temelju članka 80. stavka 4. točke 2. Zakona
o pomorskom dobru i morskim lukama (»Narodne novine«, broj 158/2003) Vlada
Republike Hrvatske je na sjednici održanoj 8. srpnja 2005. godine donijela

## ODLUKU

### O KONCESIJI POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE – INDUSTRIJSKE LUKEPODROLA – RAKALJ

I.

Vlada Republike Hrvatske (u daljnjem tekstu:
Davatelj koncesije), na temelju prijava na objavljeno javno prikupljanje ponuda
za dodjelu koncesije za gospodarsko korištenje luke posebne namjene –
industrijske luke Podrola – Rakalj
(»Narodne novine«, broj 66/2005), a u skladu s Odlukom o javnom prikupljanju
ponuda za dodjelu koncesije za luku posebne namjene – industrijsku luku Podrola-Rakalj, klase:
934-01/05-01/03, od 20. svibnja 2005. godine i Nalaza i mišljenja Stručnog
tijela za ocjenu ponuda za koncesije na pomorskom dobru, osnovanog Odlukom o
osnivanju i imenovanju Stručnog tijela za ocjenu ponuda za koncesije na
pomorskom dobru (»Narodne novine«, broj 32/2004), daje društvu »Maškun« d.o.o., Filipana 23, Marčana (u daljnjem tekstu: Korisnik koncesije), ovlaštenje
za gospodarsko korištenje luke posebne namjene – industrijske luke Podrola – Rakalj.

Granica lučkog područja luke posebne namjene –
industrijske luke Podrola – Rakalj
utvrđena je Rješenjem Povjerenstva za granice Ministarstva mora, turizma,
prometa i razvitka klase: UP/I-342-01/05-01/11, od 29. ožujka 2005. godine.

Područje pomorskog dobra obuhvaća koordinatne
točke izražene u Gauss – Krugerovoj
projekciji:

                                   Y                             X

TOČKA
1       5 427 256.32              4 982 228.04

TOČKA
2       5 427 235.89              4 982 218.97

TOČKA
3       5 427 204.91              4 982 321.65

TOČKA
4       5 427 201.66              4 982 331.66

TOČKA
5       5 427 134.58              4 982 614.98

TOČKA
6       5 427 147.69              4 982 620.94

TOČKA
7       5 427 184.10              4 982 637.49

TOČKA
8       5 427 268.85              4 982 399.73

TOČKA
9       5 427 302.02              4 982 248.33

Granicom
pomorskog dobra – lučkog područja za luku posebne namjene, obuhvaćena je u
cijelosti katastarska i zemljišno – knjižna čestica zemlje 2320 i 2069/4, te
djelomično čestica zemlje 2069/5, sve k.o. Rakalj.

Navedeno
lučko područje obuhvaća površinu od 29.074 m2, od čega se na kopneni
dio odnosi 11.439 m2, a na morski dio 17.635 m2
i označeno je na grafičkom prikazu Geodetskog situacijskog plana, broj plana
15. k.o. Rakalj u mjerilu 1:1200, koji čini sastavni
dio ove Odluke, kao Prilog 1, a ne objavljuje se u Narodnim novinama.

II.

Koncesija
se daje u svrhu gospodarskog korištenja postojeće luke posebne namjene –
industrijske luke Podrola – Rakalj.

Korisnik koncesije se obvezuje da, pomorsko
dobro koje ovom Odlukom dobiva na gospodarsko korištenje, koristi za obavljanje
djelatnosti ukrcaja i iskrcaja kamena, te prihvata i
otpreme brodova za prijevoz kamena.

III.

Korisnik koncesije je dužan gospodarski
koristiti luku u skladu s hrvatskim zakonima i podzakonskim
aktima, te je dužan za svaku eventualnu gradnju ili rekonstrukciju na lučkom
području u redovnoj proceduri ishoditi prethodnu suglasnost Davatelja
koncesije, te lokacijsku i građevinsku dozvolu.

IV.

Korisnik
koncesije ne može prava stečena koncesijom niti djelomično niti u cijelosti
prenositi na drugog, bez izričitog odobrenja Davatelja koncesije.

V.

Davatelj koncesije daje na korištenje pomorsko
dobro navedeno u točki I. ove Odluke Korisniku koncesije na vremensko razdoblje
do 31. prosinca 2010.

VI.

Za korištenje pomorskog dobra navedenog u točki
I. ove Odluke Korisnik koncesije se obvezuje da će uredno plaćati Davatelju
koncesije godišnju naknadu.

Godišnja naknada koju Korisnik koncesije plaća
za korištenje pomorskog dobra sastoji se iz dva dijela:

a) stalni dio u iznosu od 4,00 kuna po m2 zauzete površine pomorskog dobra godišnje;

b) promjenjivi dio naknade u iznosu od 2% od
ukupnog godišnjeg prihoda koji se ostvaruju na predmetnom pomorskom dobru.

Navedena naknada plaća se na sljedeći način:

– stalni dio naknade plaća se od trenutka
zaključivanja Ugovora o koncesiji, u roku od 45 dana. Za slijedeće godine
naknada se plaća uvijek za tekuću godinu unaprijed do 1. ožujka. Za godinu u
kojoj je dana koncesija i za godinu u kojoj koncesija ističe naknada se plaća
razmjerno mjesecima korištenja

– promjenjivi dio naknade plaća se unatrag, u
jednom obroku, do 1. ožujka naredne godine.

VII.

Ugovor o koncesiji neće se sklopiti ako:

1. Korisnik koncesije ne dostavi Davatelju
koncesije neopozivu garanciju banke u korist Republike Hrvatske – Ministarstva
financija na iznos 15 % planirane investicijske vrijednost, s rokom važenja 6
mjeseci po završetku investicije, a sve sukladno planu iznesenom u Studiji
gospodarske opravdanosti Korisnika koncesije, koja čini sastavni dio ove
Odluke, kao prilog II, a ne objavljuje se u »Narodnim novinama«. Garancija
banke mora sadržavati klauzulu »na prvi poziv i bez prigovora«.

2. Dvije bjanko zadužnice i dvije bjanko
mjenice, te mjenično očitovanje kao osiguranje plaćanja koncesijske naknade iz
točke VI. Ove Odluke.

Ako Korisnik koncesije, u roku od 45 (četrdeset
pet) dana od dana donošenja ove Odluke, ne potpiše ugovor o koncesiji gubi sva
prava određena ovom Odlukom.

VIII.

Na temelju ove Odluke ovlašćuje se ministar
mora, turizma, prometa i razvitka da, u roku od 45 dana od dana donošenja ove
Odluke, sklopi ugovor o koncesiji pomorskog dobra određenog točkom I. ove
Odluke, kojim će se detaljno urediti ovlaštenja Davatelja koncesije, te prava i
obveze Korisnika koncesije, posebice u odnosu na zaštitu okoliša, sigurnost
plovidbe, praćenje investicija u luci uz garanciju banke, te održavanje i
osiguranje luke.

Ugovor o koncesiji mora sadržavati raskidne uvjete u slučaju neizvršavanja obveza Korisnika
koncesije u pogledu investiranja, u rokovima i iznosima kako je navedeno u
Studiji gospodarske opravdanosti, te aktiviranje garancije iz točke VII. ove
Odluke.

IX.

Ova
Odluka stupa na snagu danom donošenja, a objavit će se u »Narodnim novinama«.

Klasa:
934-01/05-01/03

Urbroj: 5030116-05-3

Zagreb,
8. srpnja 2005.

Predsjednik

**dr****. sc. Ivo
Sanader, v. r.**

Odluka, NN 86/2005-1692